**NOTĂ DE FUNDAMENTARE**

|  |
| --- |
| **Secțiunea 1 - Titlul proiectului de act normativ****Hotărâre** **privind aprobarea conversiei în acţiuni****a obligaţiilor bugetare principale ale Companiei Naționale ,,UNIFARM’’ S.A.** |
| **Secțiunea a 2-a****Motivul emiterii actului normativ** |
| 2.1. Sursa proiectului de act normativ | Inițiativa Ministerului Sănătății în vederea eficientizării și atingerii obiectivului principal de activitate, respectiv de eficiență operațională și economică. |
| 2.2. Descrierea situației actuale | Compania Naţională “Unifarm” – S.A., societate pe acţiuni al cãrei capital social este deţinut integral de Statul Român prin Ministerul Sănătăţii, este o companie de interes strategic naţional, care funcţioneazã pe bază de gestiune economică şi autonomie financiară, îsi desfăşoară activitatea ca parte integrantă a sistemului de ocrotire a sănătăţii.În conformitate cu prevederile art. 5 din Statutul Companiei Naționale "Unifarm" - S.A., aprobat prin H.G. nr. 892/1998 *privind înființarea Companiei Naționale "Unifarm" - S.A.,* societatea desfășoară activitate cu caracter social-sanitar, ca parte integrantă a sistemului de ocrotire a sănătății. Astfel, obiectul de activitate îl constituie, în principal, desfășurarea, în domeniul sanitar, pe piața concurențială, de activități comerciale cu medicamente, produse farmaceutice şi parafarmaceutice, produse tehnico-medicale, aparatură şi echipamente sanitare, seruri şi vaccinuri, reactivi şi cu alte produse din producția internă și din import.În scopul revitalizării și a continuității activității, CN UNIFARM SA. a început procesul de restructurare a împrumutului acordat în anul 2020, în baza art.IV din OUG nr.29/2020 privind unele măsuri de fiscale, de Ministerul Finanţelor Publice din venituri rezultate din privatizare înregistrate în contul curent general al Trezoreriei Statului.Operatorii economici își pot restructura obligațiile bugetare principale restante și neachitate până la data emiterii certificatului de atestare fiscală, precum și obligațiile bugetare accesorii, în conformitate cu Ordonanța Guvernului nr. 6/2019 privind instituirea unor facilități fiscale, cu modificările și completările ulterioareÎn conformitate cu prevederile art. 264 alin. 2 din Codul de Procedură Fiscală, coroborat cu prevederile art. 4 alin. 21 din OG nr. 6/2019, conversia în acțiuni a obligațiilor bugetare principale administrate de organul fiscal reprezentând obligaţiile de plată aferente sumelor acordate, în perioada stării de urgenţă, cu titlul de împrumut din venituri rezultate din privatizare înregistrate în contul curent general al Trezoreriei Statului, individualizate în titluri executorii emise potrivit legii şi transmise spre recuperare organului fiscal central, care nu privesc sume ce fac obiectul ajutorului de stat, se realizează la contribuabilii/plătitorii la care statul este acționar integral sau majoritar și se poate aproba, în condițiile legii, prin hotărâre a Guvernului.Conversia în acțiuni a obligațiilor bugetare principale ale operatorului economic menționat, se realizează în conformitate cu prevederile art. 1 și 4 din Ordonanța Guvernului nr. 6/2019 privind instituirea unor facilități fiscale, cu modificările și completările ulterioare, precum și ale art. 264 din Legea nr. 207/2015 privind Codul de procedură fiscală, cu modificările și completările ulterioare.Obligațiile bugetare accesorii, datorate și neachitate la data intrării în vigoare a acestei hotărâri de către Compania Naţională “Unifarm” – S.A., operator economic din domeniul sanitar, la care statul este acționar unic, se realizează potrivit Planului de restructurare a obligațiilor bugetare aprobat, în conformitate cu prevederile OG nr. 6/2019, aprobat de Agenția Națională de Administrare Fiscală și în baza Testului creditorului privat prudent, întocmit de un expert independent potrivit dispozițiilor legale.Demersul legislativ privind stingerea obligaţiilor bugetare principale care fac obiectul conversiei în acţiuni se referă la Compania Naţionalã “Unifarm” – S.A. la care Ministerul Sănătății deţine 100% din acţiuni și care își desfãşoară activitatea ca parte integrantã a sistemului de ocrotire a sănătăţii, în colaborare şi sub autoritatea Ministerului Sănătății, conform Anexei nr. 2 din HG nr. 144/23.02.2010 privind organizarea şi funcţionarea Ministerului Sănătăţii.Pentru a beneficia de restructurarea obligațiilor bugetare, debitorul CN Unifarm SA a îndeplinit în mod cumulativ următoarele condiții:a) să nu îndeplinească condiţiile pentru a beneficia de eşalonarea la plată reglementată de Codul de procedură fiscală; b) să prezinte un plan de restructurare şi un test al creditorului privat prudent, întocmite de un expert independent; c) să nu se afle în procedura insolvenţei potrivit Legii nr. 85/2014 privind procedurile de prevenire a insolvenţei şi de insolvenţă, cu modificările și competările ulterioare; d) să nu fi fost dizolvat, potrivit prevederilor legale în vigoare; e) să aibă depuse toate declaraţiile fiscale, potrivit vectorului fiscal;f) să îndeplinească testul creditorului privat prudent.C.N. Unifarm S.A. a depus la ANAF în data de 11.03.2024, *Planul de restructurare a obligațiilor bugetare restante* precum *și testul creditorului privat prudent*, realizate de un expert independent, aprobate prin Hotărârea AGOA nr. 90/08.03.2024, în baza cărora ANAF (Direcția Generală Regională a Finanțelor Publice București) a emis Decizia de aprobare a restructurării obligațiilor bugetare nr. 34122997A/09.07.2024. Respectând principiul că scopul creditorului privat și diligent este acela de a-și îndestula creanța într-o proporție cât mai mare, urmând ca, în cazul în care perspectivele de îndestulare a creanței nu îi sunt favorabile, conduita sa să fie orientată către minimizarea pierderilor proprii, este evident ca varianta cea mai favorabilă creditorului bugetar este restructurarea financiară conform OG nr. 6/2019.Din analiza testului creditorului privat se observă că implementarea măsurilor prevazute de OG nr. 6/2019 privind CN Unifarm S.A., este cea mai avantajoasă și nu poate fi calificată drept ajutor de stat, măsurile propuse fiind de natură a maximiza sumele încasate la bugetul statului comparativ cu orice alt scenariu, executare silită sau faliment și chiar reorganizare judiciară, restructurarea în baza OG nr. 6/2019 fiind totodată de natură a corecta și capitalul propriu negativ al companiei anterior restructurării, fără efort suplimentar din partea acționarului, statul român prin Ministerul Sănătății.În conformitate cu art. prevederile 4 alin. 11 din O.G. nr. 6/2019 privind instituirea de facilități fiscale, Compania Naţională “Unifarm” – S.A. a prevazut în Planul de restructurare a obligațiilor bugetare, aprobat de organele fiscale, faptul că o parte din restructurarea obligațiilor bugetare să se realizeze prin măsura conversiei în acțiuni.Anterior deciziei, prin Adresa nr. 34122808A/02.07.2024, ANAF – Administrația Fiscală pentru Contribuabili Mijlocii București, luând în considerare că sunt îndeplinite condițiile prevăzute de art. 5 alin. (12) lit. a)-c) din Ordinul nr. 2810/2019 pentru aprobarea Procedurii de aplicare a măsurilor de restructurare a obligaţiilor bugetare restante, a emis acordul de principiu privind restructurarea obligațiilor bugetare prin măsura conversiei în acțiuni.Prin Decizia nr. 34122997A/ 09.07.2024 a fost aprobată restructurarea obligațiilor bugetare ale Companiei Naționale Unifarm SA, de către ANAF- Direcția Generală Regională a Finanțelor Publice București, conform Planului de restructurare prevăzut de O.G. nr.6/2019 privind instituirea unor facilități fiscale, cu modificările și completările ulterioare.Prin Planul de restructurare operatorul economic se obligă să stingă datoria de 488.690.000lei (obligații bugetare principale), prin conversia acesteia în acțiuni, în conformitate cu prevederile art. 264 alin. 2 din Codul de procedură fiscală, nerealizarea măsurilor conducând la creşterea plăţilor restante, instabilitate, agravarea situaţiei economico-financiară, existând astfel riscul ca acest operator economic să nu poată realiza obiectul de activitate. Conversia în acțiuni a datoriilor bugetare principale va asigura statului român un control sporit asupra unui operator economic din domeniul sănătății așa cum rezultă și din testul creditorului privat prudent întocmit. Mai mult decât atât, prin elaborarea Planului de restructurare se propune redresarea Companiei Naţională “Unifarm” – S.A. pe mai multe planuri: economic, comercial, financiar și social, având ca scop principal plata datoriilor bugetare precum și crearea surselor pentru relansarea activității.Menţinerea obligaţiilor bugetare, a penalităților și majorărilor de întârziere diminuează posibilităţile de redresare ale acestui operator economic și creează vulnerabilităţi domeniului sănătății.Prin adresa nr. 341252206A/22.10.2024, ANAF înștiințează CN.Unifarm SA cu privire la faptul că pentru emiterea deciziei de finalizare a planului de restructurare a obligațiilor bugetare este necesară îndeplinirea și a măsurii de conversie în acțiuni a obligațiilor bugetare principale în sumă de 488.690.000 lei, în maxim un an de la data comunicării deciziei de aprobare a restructurării obligațiilor bugetare de către organul fiscal competent. |
| 2.3. Schimbări preconizate | Măsura conversiei în acțiuni a obligațiilor bugetare principale crează premisele pentru revitalizarea și evitarea deschiderii procedurii insolvenței asupra acestui operator economic și menținerii activității ca parte integrantă a sistemului de ocrotire a sănătăţii.Conversia în acțiuni a obligațiilor bugetare principale la operatorul economic se realizează prin Ministerul Sănătății prin majorarea capitalului social pentru acțiunile emise în favoarea statului la operatorul economic menționat și înregistrarea operațiunii de majorare a capitalului la Oficiul Registrului Comerțului.Mai mult decât atât, conversia obligațiilor bugetare în acțiuni este una din măsurile de restructurare a obligațiilor bugetare prevăzute de Ordonanța Guvernului nr. 6/2019 privind instituirea unor facilități fiscale, cu modificările și completările ulterioare și se face ulterior întocmirii Testului creditorului privat prudent.Majorarea capitalului social cu acțiunile urmare a conversiei obligațiilor bugetare principale are ca efect stingerea acestora și posibilitatea ca acest operator economic să-și poată desfășura activitatea ca unitate viabilă, să asigure un management performant și să asigure permanent acoperirea cu produsele farmaceutice necesare sistemulul sanitar național.Menționăm faptul că actul normativ se încadrează în prevederile art. 264 alin.2 din Legea nr. 207/2015 privind Codul de procedură fiscală. |
| 2.4. Alte informații | Nu au fost identificate. |
| **Secțiunea a 3-a****Impactul socioeconomic al proiectului de act normativ** |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Nu este cazul |
| 3.2. Impactul social | - Proiectul de act normativ nu se referă la acest subiect.  |
| 3.3. Impactul asupra drepturilor și libertăților fundamentale ale omului | - Proiectul de act normativ nu se referă la acest subiect. |
| 3.4. Impactul macroeconomic | Din punct de vedere macroeconomic se realizează păstrarea în circuitul economic al acestui operator economic, companie de importanță strategică în segmentul sănătății publice din Romania. |
| 3.4.1. Impactul asupra economiei și asupra principalilor indicatori macroeconomici | Menținerea activității comerciale în varianta restructurării propuse asigură menținerea locurilor de muncă pentru angajați și continuarea activității comerciale a societății, cu efect pozitiv atat pentru bugetul statului, menținându-se un contribuabil semnificativ care generează venituri la bugetul statului atăt prin impozitele, taxele și contribuțiile virate la bugetul statului, cât și prin plata dividendelor către acționarul unic, statul român. Este de menționat și importanța strategică a companiei supuse restructurării în segmentul sănătății publice din România. |
| 3.4.2. Impactul asupra mediului concurențial și domeniul ajutoarelor de stat | Proiectul de act normativ nu se referă la acest subiect. |
| 3.5. Impactul asupra mediului de afaceri | Proiectul de act normativ nu se referă la acest subiect. |
| 3.6. Impactul asupra mediului înconjurător | Proiectul de act normativ nu se referă la acest subiect. |
| 3.7. Evaluarea costurilor și beneficiilor din perspectiva inovării și digitalizării | Nu este cazul |
| 3.8. Evaluarea costurilor și beneficiilor din perspectiva dezvoltării durabile | Nu este cazul |
| 3.9. Alte informații | Nu este cazul |
| **Secțiunea a 4-a****Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri** |
| - mii lei -  |
| Indicatori | Anul curent | Următorii 4 ani | Media pe 5 ani |
| 2024 | 2025 | 2026 | 2027 | 2028 |  |
| 1. | 2. | 3. | 4. | 5. | 6. | 7. |
| 4.1. Modificări ale veniturilor bugetare, plus/minus, din care: | -488.690.000 | 0 | 0 | 0 | 0 | -97.738.000 |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| (iii) venituri din alte surse-conversie în acţiuni  | -488.690.000 |  |  |  |  | -97.738.000 |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuții de asigurări |  |  |  |  |  |  |
| d) alte tipuri de venituri |  |  |  |  |  |  |
| (Se va menționa natura acestora) |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii | Nu au fost |  |  |  |  |  |
| b) bugete locale: | identificate |  |  |  |  |  |
| (i) cheltuieli de personal | modificări |  |  |  |  |  |
| (ii) bunuri și servicii | ale |  |  |  |  |  |
| c) bugetul asigurărilor sociale de stat: | cheltuielilor |  |  |  |  |  |
| (i) cheltuieli de personal | bugetare |  |  |  |  |  |
| (ii) bunuri și servicii |  |  |  |  |  |  |
| d) alte tipuri de cheltuieli |  |  |  |  |  |  |
| (Se va menționa natura acestora) |  |  |  |  |  |  |
| 4.3. Impact financiar, plus/minus, din care: | -488.690.000 |  |  |  |  | -97.738.000 |
| a) buget de stat | -488.690.000 |  |  |  |  | -97.738.000 |
| b) bugete locale |  |  |  |  |  |  |
|  |  |  |  |  |  |  |
| 4.4. Propuneri pentru acoperirea creșterii cheltuielilor bugetare | Nu este cazul |  |  |  |  |  |
| 4.5. Propuneri pentru a compensa reducerea veniturilor bugetare | Nu este cazul |  |  |  |  |  |
| 4.6. Calcule detaliate privind fundamentarea modificărilor veniturilor și/sau cheltuielilor bugetare | Nu este cazul |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: Nu este cazul |
| 4.8. Alte informații: Proiectul de act normativ nu are impact direct asupra bugetului general consolidat. |
| **Secțiunea a 5-a****Efectele proiectului de act normativ asupra legislației în vigoare** |
| 5.1. Măsuri normative necesare pentru aplicarea prevederilor proiectului de act normativ | Nu este cazul. |
| 5.2. Impactul asupra legislației în domeniul achizițiilor publice | Nu este cazul. |
| 5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE) | Nu este cazul. |
| 5.3.1 Măsuri normative necesare transpunerii directivelor UE | Nu este cazul. |
| 5.3.2 Măsuri normative necesare aplicării actelor legislative UE | Nu este cazul. |
| 5.4. Hotărâri ale Curții de Justiție a Uniunii Europene | Nu este cazul. |
| 5.5. Alte acte normative și/sau documente internaționale din care decurg angajamente asumate | Nu este cazul. |
| 5.6. Alte informații | Nu |
| **Secțiunea a 6-a** **Consultările efectuate în vederea elaborării proiectului de act normativ** |
| 6.1. Informații privind neaplicarea procedurii de participare la elaborarea actelor normative | Nu este cazul. |
| 6.2. Informații privind procesul de consultare cu organizații neguvernamentale, institute de cercetare și alte organisme implicate | Nu este cazul.  |
| 6.3. Informații despre consultările organizate cu autoritățile administrației publice locale | Nu este cazul. |
| 6.4. Informații privind puncte de vedere/opinii emise de organisme consultative constituite prin acte normative | Nu este cazul. |
| 6.5. Informații privind avizarea de către:a) Consiliul Legislativb) Consiliul Suprem de Apărare a Țăriic) Consiliul Economic și Sociald) Consiliul Concurențeie) Curtea de Conturi | S-a obținut punctul de vedere al Consiliului Concurenței nr. RG/17204/036.12.2024.Se va solicita avizul Consiliului Legislativ și Consiliului Economic și Social. |
| 6. Alte informații | Nu |
| **Secțiunea a 7-a** **Activități de informare publică privind elaborarea și implementarea proiectului de act normativ** |
| 7.1. Informarea societății civile cu privire la elaborarea proiectului de act normativ | Prezentul proiect de act normativ va respecta prevederile Legii nr. 52/2003 privind transparenţa decizională în administraţia publică, republicată. |
| 7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Nu este cazul. |
| **Secțiunea a 8-a****Măsuri privind implementarea, monitorizarea și evaluarea proiectului de act normativ** |
| 8.1. Măsurile de punere în aplicare a proiectului de act normativ | Actul normativ va fi pus în aplicare de Ministerul Sănătății. |
| 8.2. Alte informații | Nu e cazul |

Față de cele menționate mai sus, a fost promovat proiectul de Hotărâre privind aprobarea conversiei în acţiuni a obligaţiilor bugetare principale ale Companiei Naționale ,,UNIFARM’’ S.A.

 **MINISTRUL SĂNĂTĂȚII**

**Prof. Univ. Dr. Alexandru RAFILA**

**Contrasemnează:**

**Viceprim-ministru,**

**MARIAN NEACȘU**

**Ministerul Finanțelor**

**MARCEL IOAN BOLOȘ**

**Ministrul justiției,**

**ALINA GORGHIU**